ЈАВЕН ПОВИК

за ангажирање на Проектен координатор во рамките на

Проектот “Возврати со љубов, грижа и почит”

Општина Берово, во соработка со ОЈУСЗСЛ ,,др. Иван Влашки”, започнува со имплементација на Проект “Возврати со љубов, грижа и почит”, кој е финансиран од Министерството за труд и социјална политика, преку Светска Банка.

**I. Краток опис на проектот**

Проектот ќе понуди помош и нега во домашни услови, за стари и изнемоштени лица на територијата на Општина Берово и лица кои живеат во руралните населби, вонинституционална грижа на ранливи категории граѓани и нивна интеграција во општеството.

Со проектот ќе бидат опфатени 60 (шеесет) стари лица, од кои со место на живеење во градот Берово 12 (дванаесет) лица и 48 корисници на услуги, во зависност од потребата, во 8-те (осумте) селски населби на општина Берово, а кои имаат над 65 години, нивните блиски се со место на живеење во друг град или држава, живеат сами без секојдневна грижа и нега која им е потребна, имаат лоши услови за живот, постои отсуство на редовни лекарски прегледи и слично.

**II. Цели на проектот**

Подобрување на квалитетот на живот на старите луѓе во руралните средини на територијата на општина Берово преку социјалната услуга - помош и нега на стари лица во домашни услови, како и овозможување достапни услуги за корисниците во нивното место на живеење.

**III Работни задачи на проектниот координатор**

Работниот ангажман на Проектниот координатор предвидено е да се одвива во период за времетраење на воспоставување на услугата на проектот, се до почеток на испорака на услугата, не повеќе од 5 (пет) месеци.

Работните обврски на проектниот координатор ќе бидат следните :

* Да ги координира проектните активности, ресурсите, опремата и информациите поврзани со проектот;
* Постојано да го следи исполнувањето на проектните цели и барања, до воспоставување на услугата;
* Да изврши координација во изборот на негувател, од евиденцијата на достапни негователи во соработка со стручниот работник во ЈУ МЦСР Берово ;
* Да се грижи услугата да се воспостави континуирано, во целост и квалитетно во согласност со дијагнозата и потребите на корисникот, преку непосреден увид во домот на корисникот, најмалку еднаш месечно;
* Да води тековна и уредна документација за сите активности при воспоставувањето на услугата;
* Да се грижи услугата да се воспостави во недискриминаторска средина;
* Да остварува контакти со потенцијалните корисници, членовите на нивните семејства и водителот на случајот во однос на давањето на услугата;
* Да ги подготвува дневниците за работа на негувателите;
* Да организира координативни состаноци, еднаш неделно, заради дискусија за сите околности кои влијаат врз воспоставувањето и давањето на услугата;
* Да спроведува внатрешни процедури за проценка на задоволството на корисниците и
* Да подготвува месечен извештај за активностите поврзани со воспоставувањето на услугата.

**IV. Квалификации на проектниот координатор**

1. Завршено високо образование, – социјален работник, психолог, специјален едукатор или друг работник од општествено хуманистички науки;

2. Да е државјанин на Република Северна Македонија;

3. Предност ќе имаат невработени лица.

**V. Договор и обврска за известување**

Правата и обврските кои произлегуваат од ангажманот, ќе бидат уредени со Договор. Ангажираниот проектен координатор ќе има обврска да доставува месечни извештаи за изработените работни задачи.

**VI.Времетраење на ангажманот и исплата на финансиските средства**

Работниот ангажман на Проектниот координатор предвидено е да се одвива во период за времетраење на воспоставување на услугата на проектот, се до почеток на испорака на услугата, но не подолго од 5 месеци.

**VII. Документи за пријавување**

- Кратка биографија.

- Мотивациско писмо,

- Документи кој ќе го потврдат степенот на завршено образование, согласно точка 4 од овој повик.

-Уверение за државјанство (не постаро од 6 месеци) во оргинал или копија заверена на нотар.

**VIII. Начин на пријавување**

Заинтересираните кандидати кои ги исполнуваат условите наведени во точка 4 од овој повик, потребно е да ја достават потребната докумантација во електронска форма на е-пошта so.berovo@t.mk , или во печатена верзија (лично преку архива или по пошта) до Општина Берово , ул.,,Димитар Влахов” бр.10, 2330 Берово, со назнака за: “Јавен Повик за избор на проектен координатор за проектот “Возврати со љубов, грижа и почит””.

Рокот за аплицирање е од 21.01.2021 до 27.01.2021 година до 15.30 часот.

Ненавремената и некомплетната документација нема да биде разгледувана.

На интервју ќе бидат повикани само кандидатите коишто ги исполнуваат условите.

 Општина Берово ОЈУСЗСЛ,,Др. Иван Влашки”

 Градоначалник Директор

ЗВОНКО ПЕКЕВСКИ Живка Бојчовска Каламадевска